Държавен вестник, бр. 11, 2016 г., стр. 69

БРОЙ  11	
Д Ъ Р Ж А В Е Н  В Е С Т Н И К 	
СТР.  69  
Чл. 11. (1) ЕККСТО оставя без разглежда-
не като недопустимо искане по заявление за 
сертифициране на център по чл. 3, ал. 1, т. 1 
и 4, който не е вписан в регистъра на лечеб-
ните заведения по чл. 41 или 49 от Закона за 
лечебните заведения, и на център по чл. 3, 
ал. 1, т. 2 и 3, който не е вписан в регистъра 
на обектите с обществено предназначение по 
чл. 36, ал. 3 от Закона за здравето.
(2) В случаите по ал. 1 подаденото заявле-
ние за сертифициране ведно с приложените 
други документи се връща на заявителя или 
упълномощеното от него лице, като внесената 
такса за разглеждане на заявлението по чл. 8, 
ал. 2, т. 9 не подлежи на възстановяване. 
Чл. 12. (1) Започната процедура за сер-
тифициране на туристически обект може да 
бъде прекратена по искане на заявителя преди 
произнасянето на министъра на туризма по 
заявлението. 
(2) Заявителят е длъжен да направи искане 
за прекратяване на процедурата в случаите, 
когато издаденото разрешително за обекта 
за водовземане и ползване от находища на 
минерална вода съгласно Закона за водите е 
прекратено или отнето с решение на съот-
ветно компетентния орган по реда на чл. 79 
и 79а ЗВ. 
(3) В случаите по ал. 1 внесената такса за 
разглеждане на заявлението по чл. 8, ал. 2, 
т. 9 не подлежи на възстановяване.
Чл. 13. (1) Определената от ЕККСТО ко-
мисия по чл. 9, ал. 2 в състав председател и 
най-малко двама членове извършва проверка 
на място в обекта за съответствието му с 
изискванията на тази наредба по отношение 
на заявения вид център. 
(2) В състава на комисията по ал. 1 се 
включват представители на Министерство-
то на туризма и на съответната регионална 
здравна инспекция, на територията на която 
ще осъществява дейност центърът.
(3) Когато естеството на проверката на 
обекта го налага, в комисията по ал. 1 може 
да се включват и експерти от списък на екс-
пертите за участие при проверки на обекти 
по тази наредба, одобрен от министъра на 
туризма по предложение от ЕККСТО. 
Чл. 14. (1) За проверката на място ко-
мисията по чл. 9, ал. 2 съставя констативен 
протокол, който се изготвя в три екземляра. 
Екземпляр от констативния протокол се 
връчва на заявителя или на упълномощено 
от него лице на място след приключване на 
проверката.
(2) Констативният протокол съдържа:
1. имената на съставителите и длъжнос­
тите/специалността им;
2. датата и мястото на извършената про-
верка;
3. правното основание за съставянето му;
4. описание на съответствията и/или не-
съответствията с изискванията за съответния 
вид център;
5. трите имена на представляващия заяви-
теля или на упълномощеното от него лице;
6. имената и адресите на лицата, присъст-
вали на проверката;
7. обяснения и/или възражения на предста-
вляващия заявителя или на упълномощеното 
от него лице;
8. подпис на председателя и членовете на 
комисията;
9. подпис на представляващия заявителя 
или на упълномощеното от него лице, при-
съствало на проверката.
(3) Обясненията и/или възраженията на 
заявителя или упълномощеното от него лице 
по констативния протокол се отразяват при 
подписването му на място след приключване 
на проверката или се отправят писмено до 
ЕККСТО в 3-дневен срок от извършване на 
проверката.
Чл. 15. (1) В двудневен срок от извършване 
на проверката председателят на комисията по 
чл. 9, ал. 2 предоставя на ЕККСТО конста-
тивния протокол по чл. 14, ал. 1.
(2) Въз основа на констатациите в протокола 
по ал. 1 ЕККСТО се произнася с мотивира-
но предложение за издаване на сертификат 
или за отказ да се издаде сертификат, което 
предоставя на министъра на туризма или 
оправомощен от него заместник-министър.
Чл. 16. (1) Министърът на туризма или 
оправомощен от него заместник-министър 
въз основа на представените документи и 
предложението на ЕККСТО със заповед 
издава сертификат или мотивирано отказва 
издаването на сертификат.
(2) Заповедта за отказ по ал. 1 подлежи на 
обжалване по реда на Административнопро-
цесуалния кодекс.
Чл. 17. (1) На сертифицираните центрове 
се издава символика в зависимост от техния 
вид, включваща сертификат и табела, които 
се поставят на видно място в обекта.
(2) Символиката по ал. 1 е унифицирана и 
се издава по образец, утвърден от министъра 
на туризма.
(3) Сертификатът е валиден за срок 5 
години считано от датата на заповедта за 
издаването му.
(4) В сертификата по ал. 1 се вписват 
следните данни:
1. пореден номер;
2. вид и наименование на обекта;
3. адрес на обекта;
4. собственик на обекта – наименование, 
адрес, единен идентификационен код, ако 
има такъв;
5. лице, извършващо дейност в обекта – на-
именование, седалище и единен идентифика-
ционен код, ако има такъв;